CELEX: 32021D0286
Language: el
Date: 2021-02-22 00:00:00
Title: Απόφαση (ΚΕΠΠΑ) 2021/286 του Συμβουλίου της 22ας Φεβρουαρίου 2021 που τροποποιεί την απόφαση (ΚΕΠΠΑ) 2018/1248 περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

23.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 62/53
               
            
         ΑΠΟΦΑΣΗ (ΚΕΠΠΑ) 2021/286 ΤΟΥ ΣΥΜΒΟΥΛΙΟΥ
         της 22ας Φεβρουαρίου 2021
         που τροποποιεί την απόφαση (ΚΕΠΠΑ) 2018/1248 περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Σεπτεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/1248 (1) για τον διορισμό της κας Susanna TERSTAL ως Ειδικής Εντεταλμένης της Ευρωπαϊκής Ένωσης (EEEE) για την ειρηνευτική διαδικασία στη Μέση Ανατολή (ΕΔΜΑ).
                  
               
                     (2)
                  
                  
                     Στις 25 Φεβρουαρίου 2020 το Συμβούλιο εξέδωσε την απόφαση (ΚΕΠΠΑ) 2020/250 (2) με την οποία παρέτεινε την εντολή της της κας Susanna TERSTAL ως ΕΕΕΕ για την ΕΔΜΑ. Η εντολή της ΕΕΕΕ λήγει στις 28 Φεβρουαρίου 2021.
                  
               
                     (3)
                  
                  
                     Η εντολή της ΕΕΕΕ για την ΕΔΜΑ θα πρέπει να παραταθεί για περαιτέρω περίοδο δύο μηνών, εντός του ποσού δημοσιονομικής αναφοράς που ορίζεται στο άρθρο 5 παράγραφος 1 της απόφασης (ΚΕΠΠΑ) 2018/1248, όπως τροποποιήθηκε με την απόφαση (ΚΕΠΠΑ) 2020/250.
                  
               
                     (4)
                  
                  
                     Η ΕΕΕΕ για την ΕΔΜΑ θα εκτελέσει την εντολή της στο πλαίσιο μιας κατάστασης η οποία ενδέχεται να επιδεινωθεί και θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 1 της απόφασης (ΚΕΠΠΑ) 2018/1248 αντικαθίσταται από το ακόλουθο κείμενο:
            
               
                  «Άρθρο 1
                  Ειδικός Εντεταλμένος της Ευρωπαϊκής Ένωσης
                  Η εντολή της κας Susanna TERSTAL ως Ειδικής Εντεταλμένης της Ευρωπαϊκής Ένωσης (ΕΕΕΕ) για την ειρηνευτική διαδικασία στη Μέση Ανατολή (ΕΔΜΑ) παρατείνεται έως τις 30 Απριλίου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 22 Φεβρουαρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2018/1248 του Συμβουλίου, της 18ης Σεπτεμβρίου 2018, περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (ΕΕ L 235 της 19.9.2018, σ. 9).
         
            (2)  Απόφαση (ΚΕΠΠΑ) 2020/250 του Συμβουλίου της 25ης Φεβρουαρίου 2020 σχετικά με την τροποποίηση της απόφασης (ΚΕΠΠΑ) 2018/1248 περί διορισμού του Ειδικού Εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (ΕΕ L 54 I της 26.2.2020, σ. 3).